Nurmekselainen Olli Huovinen heitti Valmetin käynnistyskampea 43,8 metriä Valtimon Karhupäässä. Tuloksella irtosi Veivinheiton MM-kulta 37 sentin erolla nurmekselaiseen Mikko Peltolaan. Valtimon Jere Kokkola oli kolmas tuloksella 42,96.

Naisten sarjan voitto meni niin ikään Nurmekseen, kun Jaana Pyykkö heitti kampea 19,34 metriä.

Miesten maailmanennätys on 48 metriä, naisten 25,23. Valmet 15 -traktorin käynnistyskampi painaa 1,46 kiloa.

Mainos alkaa

Mainos päättyy

Kilpailuun osallistui 22 heittäjää, joista naisia oli seitsemän.

Kilpailun järjestäjät olivat tyytyväisiä miesten sarjan tasoon ja säähän, kun pitää mielessä, minkälaisia kelejä on pidellyt.

- Ei siis satanut, vaan oli pilvipoutainen keli ja ainakin miestensarjan aikana mittamiehille tuli kuuma - tulospalvelussa ei niinkään, tiedotteessa lukee.